**OBRAZLOŽENJE RASHODA I IZDATAKA III. IZMJENA I DOPUNA PRORAČUNA GRADA NOVSKE ZA 2020. GODINU**

**1. Razdjel 002 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

Ovim izmjenama i dopunama Proračuna povećavaju se ukupna sredstva za ostvarenje programa Upravnog odjela za društvene djelatnosti, pravne poslove i javnu nabavu i sada iznose **25.494.722,00** a istima će se financirati ukupno 14 (četrnaest) različitih programa koji su obuhvaćeni financijskim planom rashoda upravnog odjela. Sredstva kojima se planiraju financirati programi Upravnog odjela za društvene djelatnosti, pravne poslove i javnu nabavu povećavaju se za iznos od **265.229,00 kn ili 1,05 %.**

*/Tabelarni prikaz programa i iznosa sredstava kojima će se financirati programi Upravnog odjela za društvene djelatnosti, pravne poslove i javnu nabavu prema prijedlogu III. Izmjena i dopuna proračuna Grada Novske za 2020. godinu/*

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2020.** | **Naziv programa** | **Plan**  **2020.** | **Izmjene 2020.** | **Promjene u kn** |
| 1. | 1001 | Javna uprava i administracija | 4.650.982,00 | 4.656.932,00 | 5.950,00 |
| 2. | 1007 | Zdravstvo | 30.000,00 | 20.000,00 | -10.000,00 |
| 3. | 1011 | Razvoj civilnog društva | 1.006.434,00 | 910.990,00 | -95.444,00 |
| 4. | 1012 | Javne potrebe u kulturi | 2.515,273,00 | 2.476.448,00 | -38.825,00 |
| 5. | 1013 | Sufinanciranje obrazovanja | 2.940.665,00 | 3.231.252,00 | 290.587,00 |
| 6. | 1014 | Predškolski odgoj | 7.652.813,00 | 7.189.997,00 | -462.816,00 |
| 7. | 1015 | Poticanje demografskog rasta | 530.000,00 | 500.000,00 | -30.000,00 |
| 8. | 1017 | Socijalna skrb | 1.120.000,00 | 1.098.000,00 | -22.000,00 |
| 9. | 1018 | Razvoj sporta i rekreacije | 1.505.260,00 | 1.654.653,00 | 149.393,00 |
| 10. | 1019 | Poticanja razvoja turizma | 128.000,00 | 128.000,00 | 0,00 |
| 11. | 1020 | Sjećanje na Domovinski rat | 105.000,00 | 105.000,00 | 0,00 |
| 12. | 1021 | Program „Zaželi“ | 1.579.033,00 | 1.579.033,00 | 0,00 |
| 13. | 1023 | Programi za djecu i mlade | 1.466.033,00 | 1.417.035,00 | -48.998,00 |
| 14. | 1025 | Širenje mreže socijalnih usluga u zajednici I. faza | 0,00 | 527.382,00 | 527.382,00 |
|  | **14 programa** | **Ukupno** | **25.229.493,00** | **25.494.722,00** | **265.229,00** |

* 1. **Program 1001 JAVNA UPRAVA I ADMINISTRACIJA**

U programu 1001 JAVNA UPRAVA I ADMINISTRACIJA mijenja se:

* + 1. **Aktivnost 1001 A1000001 Rashodi za zaposlene**

Sredstva za financiranje aktivnosti 1001 A100001 Rashodi za zaposlene uvećavaju se na iznos od 2.205.122,00 kn. Sredstva se uvećavaju za iznos od 9.660,00 kn na poziciji doprinosa za plaću vježbenika iz sredstava viška za 2019. godinu.

* + 1. **Aktivnost 1001 A100002 Materijalno-financijski rashodi**

Sredstva za financiranje aktivnosti 1001 A1000002 Materijalno-financijski rashodi umanjuju se sredstva na iznos od 1.252.110,00 kn. Sredstva za financiranje ove aktivnosti umanjuju se za iznos od 76.250,00 kn i to na pozicijama: službena putovanja, stručno usavršavanje zaposlenika, goriva, literature, uredskog materijala – tonera, intelektualnih usluga, usluga objava oglasa, grafičkih i tiskarskih usluga, usluga kopiranja, uvezivanja,objava, poštarine, održavanja telefonske centrale, podmirenja obveza prema vjerovnicima za ošasnu imovinu, cvijeće i aranžmani, troškova sudskih, upravnih postupaka i odvjetničke usluge. Istovremeno se uvećavaju sredstva na pozicijama naknada za prijevoz zaposlenih, materijal za čišćenje i održavanje, usluge telefona, nadzorna kamera, ostali nespomenuti rashodi poslovanja. Uvode se nove proračunske pozicije, i to: materijal i dijelovi za tekuće i investicijsko održavanje, zaštitarske usluge i prilagodba web stranice sa Zakonom o pristupačnosti koju smo dužni uskladiti do 23.09.2020. godine.

* + 1. **Aktivnost 1001 A100004 Zaštita prava nacionalnih manjina**

Sredstva za financiranje Srpske nacionalne manjina Grada Novske uvećavaju se za 4.000,00 kn na pozicijama naknada za rad vijećnika.

* + 1. **Tekući projekt 1001 T10002 Naknade za rad predstavničkih tijela, povjerenstava,**

**odbora**

Sredstva za financiranje tekućeg projekta 1001 T10002 Naknade za rad predstavničkih tijela, povjerenstava i odbora te naknada mjesnih odbora uvećavaju se na iznos od 200.500,000 kn. Sredstva se uvećavaju za iznos od 78.540,00 kn, i to na pozicijama naknada za rad predstavničkih i izvršnih tijela te naknada za rad predsjednika mjesnih odbora na razinu potrebnih sredstava za isplate do kraja godine

* + 1. **Tekući projekt 1001 T10003 Nabava opreme**

Sredstva za financiranje tekućeg projekta 1001 T10003 Nabava opreme umanjuje se na iznos od 28.200,00 kn, i to na poziciji rashoda za materijal i energiju. Sredstva se umanjuju za 10.000,00 kn jer se procjenjuje da će iznos od preostalih 5.000,00 kn biti dovoljan za nabavu potrebnog materijala i dijelova za popravke informatičke opreme.

* 1. **Program 1007 ZDRAVSTVO**

U programu 1007 ZDRAVSTVO mijenja se:

* + 1. **Tekući projekt 1007 T100003 Povećani zdravstveni standard**

Sredstva za financiranje tekućeg projekta 1007 T10003 Povećani zdravstveni standard umanjuje se na iznos od 20.000,00 kn, i to na poziciji povećani zdravstveni standard-dolazak liječnika specijalističkih ambulanti. Sredstva se umanjuju za 10.000,00 kn jer će osigurani iznos biti dovoljan za isplate naknada za rad liječnika specijalista – ortopeda koji povremeno ordinira u novljanskoj ispostavi Doma zdravlja Kutina.

* 1. **Program 1011 RAZVOJ CIVILNOG DRUŠTVA**

U programu 1011 RAZVOJ CIVILNOG DRUŠTVA mijenja se:

**1.3.1. Tekući projekt 1011 T100004 Udruge iz Domovinskog rata**

Sredstva za financiranje tekućeg projekta 1011 T100004 Udruge iz Domovinskog rata uvećavaju se na iznos od 210.000,00 kn. Sredstva se uvećavaju za 30.000,00 kn na poziciji tekućih donacija udrugama iz Domovinskog rata za potrebe osiguranja dodatnih sredstava za izgradnju spomenika hrvatskim braniteljima u Rajiću.

**1.3.2. Tekući projekta 1011 T100005 Ostale udruge**

Sredstva za financiranje tekućeg projekta 1011 T100005 Ostale udruge umanjuju se na iznos od 30.990,00 kn. Sredstva se umanjuju za ukupan iznos od 125.444,00 kn. Na poziciji režijskih troškova sredstva se umanjuju, a na poziciji tekućih donacija sredstva se uvećavaju za iznos od 8.556,00 koje odobrava gradonačelnik.

**1.4. Program 1012 JAVNE POTREBE U KULTURI**

U programu 1012 JAVNE POTREBE U KULTURI mijenja se:

**1.4.1. Aktivnost 1012 A100001 Rashodi za zaposlene u Pučkom otvorenom učilištu Novska te u Gradskoj knjižnici i čitaonici „Ante Jagar“ Novska**

Sredstva za financiranje aktivnosti 1012 A100001 Rashodi za zaposlene u Pučkom otvorenom učilištu Novska te u Gradskoj knjižnici i čitaonici Novska uvećavaju se na iznos 1.501.562,00 kn. Sredstva se uvećavaju za iznos od 10.919,00 kn na pozicijama Pučkog otvorenog učilišta i to ostali rashodi za zaposlene, naknade troškova osobama izvan radnog odnosa, prihod za stručno osposobljavanje, a umanjuje se pozicija naknada troškova osobama izvan radnog odnosa.

**1.4.2. Aktivnost 1012 A100002 Materijalno-financijski rashodi u Pučkom otvorenom učilištu i u Gradskoj knjižnici i čitaonici „Ante Jagar“**

Sredstva za financiranje aktivnosti 1012 A100002 Materijalno-financijski rashodi u Pučkom otvorenom učilištu umanjuju se za iznos od 15.000,00 na poziciji ostalih nespomenutih rashoda-kino projekcija. U Gradskoj knjižnici i čitaonici „Ante Jagar“ uvećavaju se za iznos od 4.234,00 kn. Naknade troškova zaposlenima, rashodi za materijal i energiju i rashodi za usluge se smanjuju, a povećavaju se naknade troškova zaposlenima, reprezentacija, stručno usavršavanje i službena putovanja.

**1.4.3. Aktivnost 1012 A100004 Udruge u kulturi**

Sredstva za financiranje aktivnosti 1012 A100004 Udruge u kulturi umanjuju se na iznos od 83.000,00 kn za projekte udruga u kulturi. Sredstva se umanjuju za 17.000,00 kn, a koja nisu dodijeljena po provedenom javnom pozivu za financiranje programa organizacija civilnog društva.

**1.4.4. Tekući projekt 1012 T100001 Kazališne i kino predstave**

Sredstva za financiranje tekuće aktivnosti 1012 T100001 Kazališne i kino predstave, umanjuju se za iznos od 49.000,00 kn. Ostali nespomenuti rashodi (izložbe, kazališne predstave, manifestacije se umanjuju za iznos od 100.000,00 kn , a uvode se stavke PVC u iznosu od 24.960,00 kn i grijanje u iznosu od 55.040,00 kn.

**1.4.5. Tekući projekt 1012 T100003 Književni susreti**

Sredstva za financiranje tekućeg projekta 1012 T100003 Književni susreti u Gradskoj knjižnici i čitaonici „Ante Jagar“ Novska uvećavaju se na iznos od 30.022,00 kn što čini uvećanje od 5.022,00 kn. Pozicije književnih susreta umanjuju se za 2.000,00 kn, a *Sepetić pun priča* se umanjuje za 6.000,00 kn. Uvećavaju se pozicije *Knjižnica na plaži*, *U zemlji dječurliji*, *I bebe vole knjižnicu*.

**1.4.6. Tekući projekt 1012 T100004 Nabava opreme**

Sredstva za financiranje tekućeg projekta 1012 T100004 Nabava opreme u Gradskoj knjižnici i čitaonici „Ante Jagar“ Novska uvećavaju se na iznos od 116.000,00 kn što čini uvećanje od 22.000,00 kn na poziciji knjige-pokloni.

**1.5. Program 1013 SUFINANCIRANJE OBRAZOVANJA**

U programu 1013 SUFINANCIRANJE OBRAZOVANJA mijenja se:

**1.5.1. Aktivnost 1013 T10001 Sufinanciranje programa škola s područja Grada**

Sredstva za financiranje tekućeg projekta 1013 T100001 Sufinanciranje programa škola s područja Grada Novske uvećavaju se na iznos od 712.450,00 kn. Sredstva se uvećavaju za iznos od 193.450,00 kn.

**1.5.2. Aktivnost 1013 A100001 Rashodi za zaposlene**

Sredstva za financiranje aktivnosti 1013 A100001 Rashodi za zaposlene u Pučkom otvorenom učilištu Novska uvećavaju se na iznos od 597.803,00 kn. Sredstva se uvećavaju za iznos od 22.000,00 kn na poziciji ostalih rashoda za zaposlene.

**1.5.3. Aktivnost 1013 A100001 Materijalno-financijski rashodi**

Sredstva za financiranje aktivnosti 1013 A100002 Materijalno-financijski rashodi u Pučkom otvorenom učilištu Novska uvećavaju se na iznos od 726.609,00 kn. Sredstva se uvećavaju za iznos od 75.137,00 kn. Uvode se pozicije PVC i postrojenja i oprema- grijanje, rashodi za usluge-predavači, postrojenja i oprema te izdaci za depozite i jamčevine se povećavaju, a rashodi za materijal i energiju, ostali nespomenuti rashodi,i rashodi za usluge-predavači se umanjuju.

**1.6. Program 1014 PREDŠKOLSKI ODGOJ**

U programu 1014 PREDŠKOLSKI ODGOJ mijenja se:

**1.6.1. Aktivnost 1014 A100001 Rashodi za zaposlene**

Sredstva za financiranje aktivnosti 1014 A100001 Rashodi za zaposlene u Dječjem vrtiću „Radost“ Novska umanjuju se na iznos od 5.069.912,00 kn. Sredstva se umanjuju za iznos od 482.250,00 kn. Pozicija plaća se umanjuje za iznos od 500.000,00 kuna, a povećavaju se pozicije doprinosa na plaću za iznos od 7.000,00 kn i naknada troškova zaposlenima za iznos od 10.750,00 kuna (prijevoz na posao i s posla novih djelatnika, te za djelatnice koje putuju izvan grada Novske, koje su primljene na radna mjesta kao zamjena za rodiljni dopust). Sredstva se umanjuju radi pogrešno planiranih sredstava u proračunu.

**1.6.2. Aktivnost 1014 A100002 Materijalno-financijski rashodi**

Sredstva za financiranje aktivnosti 1014 A100002 Materijalno-financijski rashodi uvećavaju se na iznos od 1.810.984,00 kn. Sredstva za ovu aktivnost uvećavaju se za iznos od 19.434,00 kn. Sredstva se uvećavaju na pozicijama naknade članovima upravnog vijeća za 6.434,00 kn i naknada zbog nezapošljavanja osoba s invaliditetom za 13.000,00 kn (povećan je iznos naknade koji se promijenio sukladno povećanju broja zaposlenih u dječjem vrtiću).

**1.7. Program 1015 POTICANJE DEMOGRAFSKOG RASTA**

U programu 1015 POTICANJE DEMOGRAFSKOG RASTA mijenja se:

**1.7.1. Aktivnost 1015 A100001 Kolica za novljanskog klinca**

Sredstva za financiranje aktivnosti 1015 A100001 Kolica za novljanskog klinca umanjuju se na iznos od 500.000,00 kn. Sredstva se umanjuju za 30.000,00 kn, a procjenjuje se da će navedeni iznos biti dovoljan za financiranje ove aktivnosti do kraja godine.

**1.8. Program 1017 SOCIJALNA SKRB**

U programu 1017 SOCIJALNA SKRB mijenja se:

**1.8.1. Aktivnost 1017 A100001 Pomoć građanima i kućanstvu**

Sredstva za financiranje aktivnosti 1017 A100001 Pomoć građanima i kućanstvu umanjuju se na iznos od 862.000,00 kn, a sredstva se umanjuju za 43.000,00 kn. Umanjuju se pozicije pomoći za podmirenje pogrebnih troškova za 3.000,00 kn, dodatak na mirovinu za 10.000,00 kn, pomoć za troškove stanovanja za 20.000,00 kn i ostale pomoći za 10.000,00 kn. Procjenjuje se da će iznosi biti dovoljni za financiranje potreba korisnika do kraja ove godine.

**1.8.2. Aktivnost 1017 A100002 Sufinanciranje prehrane djece u osnovnim školama**

Sredstva za financiranje aktivnosti 1017 A100002 Sufinanciranje prehrane djece u osnovnim školama uvećavaju se na iznos od 236.000,00 kn, a sredstva se uvećavaju za 21.000,00 kn na pozicijama financiranja prehrane OŠ Rajić i sufinanciranje prehrane djece u Katoličkoj osnovnoj školi.

**1.9. Program 1018 RAZVOJ SPORTA I REKREACIJE**

U programu 1018 RAZVOJ SPORTA I REKREACIJE mijenja se:

**1.9.1. Aktivnost 1018 A100002 Materijalni troškovi ZŠUGN**

Sredstva za financiranje aktivnosti 1018 A100002 Materijalni troškovi uvećavaju se na iznos od 125.800,00 kn. Sredstva za financiranje ove aktivnosti uvećavaju se za iznos od 3.400,00 kn za osiguranje sredstava za plaćanje licence za kuglanu.

**1.9.2. Aktivnost 1018 T100001 Održavanje sportskih objekata**

Sredstva za financiranje aktivnosti 1018 T100001 Održavanje sportskih objekata uvećavaju se na iznos od 553.853,00 kn. Sredstva se uvećavaju za iznos od 145.993,00 kn.

Sredstva se povećavaju iz razloga što je Zajednica sportskih udruga Grada Novske preuzela od Grada Novske upravljanje sportskim objektima. Sredstva se osiguravaju za usluge održavanja, za režijske troškove i za investicijske radove na kuglani povezanih s ishođenjem licence za rad kuglane.

**1.10. Program 1023 PROGRAMI ZA DJECU I MLADE**

U programu 1023 PROGRAMI ZA DJECU I MLADE mijenja se:

**1.10.1. Tekući projekt T100002 Grad Novska prijatelj djece**

Tekući projekt T100002 Grad Novska prijatelj djece umanjuju se na iznos od 15.000,00 kn. Sredstva se umanjuju za iznos od 40.000,00 kn. Pozicija ostalih nespomenutih rashoda poslovanja se povećava za 10.000,00 kn koja će biti utrošena za aktivnosti procjene opravdanosti da Grad Novska dobije status Grada–prijatelje djece. Pozicija Festivala znanosti i umjetnosti se briše u iznosu od 50.000,00 kn donacijskih sredstava, jer se aktivnost neće održati zbog sprječavanja pandemije koronavirusa.

**1.10.2. Tekući projekt T100003 Dom izvan doma**

Tekući projekt T100003 *Dom izvan doma* umanjuje se na iznos od 1.402.035,00 kn. Sredstva se umanjuju za iznos od 8.998,00 kn radi usklađivanja s vrijednošću odobrenog projekta.

**1.11. Program 1025 ŠIRENJE MREŽE SOCIJALNIH USLUGA U ZAJEDNICI I. FAZA**

Dodaje se program 1025 i tekući projekt:

**1.11.1. Tekući projekt T100001 Ne ovisnosti!**

Uvodi se novi projekt u iznosu od 527.382,00 kn. Projekt se financira iz Europskog socijalnog fonda, Operativni program Učinkoviti ljudski potencijali 2014.-2020. Aktivnosti obuhvaćene projektom usmjerene su na osobe s problemima ovisnosti te stručnjake koji rade s pripadnicima ciljnih skupina. Kroz projekt osigurat će se pružanje usluga za osobe s problemom ovisnosti kroz savjetodavni rad, terapijske grupe i sl. te će stručnjaci koji će raditi s krajnjim korisnicima steći nova znanja i vještine kroz aktivnosti supervizije, edukacija i sl. Sredstva su predviđena za plaću financijskog asistenta u iznosu od 51.600,00 kn, uslugu vođenja projekta u iznosu od 90.000,00 kn, osposobljavanje i edukacije u iznosu od 193.045,00 kn, studijsko putovanje u iznosu od 25.000,00 kn, catering 25.000,00 kn, osvježenje 21.000,00 kn, nabavu opreme 23.000,00 kn, promotivni materijal 56.650,00 kn i dr.

**2. Razdjel 003 UPRAVNI ODJEL ZA PRORAČUN I FINANCIJE**

**2.1. Program 1001 JAVNA UPRAVA I ADMINISTRACIJA**

Trećim Izmjenama i dopunama Proračuna Grada Novske za 2020. godinu rashodi programa *Javne upravne i administracije* Upravnog odjela za proračun i financije povećani su s 3.076.630,00 kn na 7.584.656,00 kn, odnosno za 4.508.026,00 kn ili za 146,52 %. Navedeno povećanje najvećim je dijelom rezultat uključivanja pokrića iskorištenog dopuštenog prekoračenja po poslovnom računu Grada iz novčanih priljeva tekuće godine u financijski plan upravnog odjela.

**2.1.1. Aktivnost 1001 A100001 Rashodi za zaposlene**

Aktivnost rashoda za zaposlene upravnog odjela je povećana je s 780.132,00 kn za 13.900,00 kn za bruto plaće i doprinose za zdravstveno osiguranje te sada iznosi 794.032,00 kn sukladno dosadašnjoj realizaciji i potrebi osiguranja dostatnih proračunskih sredstava do kraja tekuće godine.

**2.1.2. Aktivnost 1001 A100002 Materijalno - financijski rashodi**

Aktivnost materijalno - financijskih rashoda ovim je Izmjenama i dopunama Proračuna povećana sa 734.211,00 kn za 3.000,00 kn ili za 0,41 % te iznosi 737.211,00 kn. Sukladno dosadašnjoj realizaciji rashoda i potrebnim dostatnim sredstavima do kraja proračunske godine, smanjeni su sljedeći rashodi: naknada troškova zaposlenima za 11.000,00 kn, naknada Poreznoj upravi koja se iskazuje u visini 1 % naplaćenih prihoda od poreza i prireza na dohodak za obavljanje poslova utvrđivanja, evidentiranja, naplate, nadzora i ovrhe poreza na dohodak za 30.000,00 kn, FINA-izvještaji za 500,00 kn uz istovremeno povećanje ostalih nespomenutih rashoda poslovanja za 5.0000,0 kn. Također, planirana je nova stavka rashoda za nabavu računalne aplikacije sumnjivih i spornih potraživanja te za nabavu dodatnih licenci za rad u aplikaciji eRačuni s iznosom od 39.500,00 kn.

**2.1.3. Tekući projekt 1001 T100004 Otplata dugoročnih kredita**

Tekući projekt otplate dugoročnih kredita ovim je Izmjenama i dopunama Proračuna povećan sa 1.562.287,00 kn za 4.491.126,00 kn te sada iznosi 6.053.413,00 kn. Budući da je prekoračenje po poslovnom računu Grada namireno u prvoj polovice ove godine, smanjeni su planirani rashodi za obračunate redovne kamate s 50.000,00 na ostvarenih 14.500,00 kn, odnosno za 35.500,00 kn. Također, Grad još uvijek ne koristi sredstva kreditnog zaduženja za podmirenje rashoda rekonstrukcije i dogradnje postojeće zgrade hotela Knopp, pa su sukladno tome i smanjena sredstva predviđena za interkalarnu kamatu za 100.000,00 kn te sada iznose 80.000,00 kn. Planirana je i nova stavka izdataka (u razredu 5) za pokriće iskorištenog dopuštenog prekoračenja po transakcijskom računu Grada (okvirni kratkoročni kredit) koji je na dan 31.12.2019. godine iznosio 4.626.626,05 kn te je u potpunosti namiren priljevima tekuće godine. Sukladno pravilima proračunskog računovodstva potrebno je stoga planiranti priznavanje izdataka za otplatu kratkoročnog kredita, što je i uvršeno u ove izmjene i dopune proračuna.

**3. Razdjel 004 UPRAVNI ODJEL ZA KOMUNALNI SUSTAV, PROSTORNO PLANIRANJE I ZAŠTITU OKOLIŠA**

Trećim Izmjenama i dopunama Proračuna Grada Novske za 2020. godinu ukupna sredstva za ostvarenje programa Upravnog odjela za komunalni sustav, prostorno planiranje i zaštitu okoliša u iznosu od 19.374.203,00 kn (49,13 % u odnosu na planirano) i sada iznose 58.809.942,00 kn. Sredstva se realiziraju kroz 11 različitih programa koji su obuhvaćeni financijskim planom rashoda upravnog odjela, a koje provodi 12 službenika.

*/Tabelarni prikaz programa i iznosa sredstava kojima će se financirati programi Upravnog odjela za komunalni sustav, prostorno planiranje i zaštitu okoliša prema prijedlogu III. Izmjena i dopuna proračuna Grada Novske za 2020. godinu/*

|  |  |  |  |  |  |
| --- | --- | --- | --- | --- | --- |
| **Rb.** | **Brojčana oznaka programa u proračunu za 2020.** | **Naziv programa** | **Proračun za 2020.** | **III. Izmjene i dopune proračuna za 2020.** | **Promjene u kn** |
| 1. | 1001 | Javna uprava i administracija | 2.018.385,00 | 2.308.293,00 | 289.908,00 |
| 2. | 1002 | Upravljanje imovinom | 2.436.638,00 | 12.412.518,00 | 9.975.880,00 |
| 3. | 1003 | Projektiranje i građenje objekata u vlasništvu Grada | 21.097.925,00 | 29.591.818,00 | 8.493.893,00 |
| 4. | 1004 | Održavanje objekata i uređaja komunalne infrastrukture | 5.254.000,00 | 6.454.000,00 | 1.200.000,00 |
| 5. | 1005 | Projektiranje i građenje objekata i uređaja komunalne infrastrukture | 3.001.880,00 | 2.184.830,00 | -817.050,00 |
| 6. | 1006 | Zaštita okoliša | 534.011,00 | 545.733,00 | 11.722,00 |
| 7. | 1007 | Zdravstvo | 330.700,00 | 330.700,00 | 0,00 |
| 8. | 1008 | Organiziranje i provođenje zaštite i spašavanja | 3.636.700,00 | 3.786.050,00 | 149.350,00 |
| 9. | 1009 | Prostorno uređenje i unapređenje stanovanja | 425.500,00 | 497.250,00 | 71.750,00 |
| 10. | 1010 | Gospodarstvo | 500.000,00 | 500.000,00 | 0,00 |
| 11. | 1024 | Campus gaming industrije | 200.000,00 | 198.750,00 | -1.250,00 |
|  | **11 programa** | **Ukupno** | **39.435.739,00** | **58.809.942,00** | **19.374.203,00** |

**3.1. Program 1001 JAVNA UPRAVA I ADMINISTRACIJA**

**3.1.1. Aktivnost 1001 A100001 Rashodi za zaposlene**

Sredstva za financiranje ove aktivnosti povećavaju se za 315.709,00 kn, te sada iznose 1.908.293,00 kn. Unutar aktivnosti smanjuju se sredstva na sljedećim pozicijama: plaće za redovan rad i doprinosi na plaće, a povećavaju na pozicijama: materijalna prava zaposlenih (jubilarne nagrade), otpremnine, plaće-javni radovi i doprinosi na plaće-javni radovi. Povećanje je velikim dijelom posljedica uvođenja plaća i pratećih doprinosa za djelatnike na javnim radovima.

**3.1.2. Aktivnost 1001 A100002 Materijalno-financijski rashodi**

Sredstva za financiranje ove aktivnosti smanjuju se za 52.801,00 kn, te sada iznose 368.000,00 kn. Unutar aktivnosti smanjuju se sredstva na sljedećim pozicijama: stručno usavršavanje zaposlenika, naknade za prijevoz zaposlenih, službena putovanja, literatura i publikacije, sitni inventar i autogume, intelektualne usluge, knjige, zatezne kamate i ostali nespomenuti rashodi poslovanja, a povećavaju na novootvorenim pozicijama: naknade za prijevoz zaposlenih-javni radovi i naknada za elementarne štete.

**3.1.3. Tekući projekt 1001 T100003 Nabava opreme**

Sredstva za financiranje ovog projekta povećavaju se za 27.000,00 kn, te sada iznose 32.000,00 kn. Povećanje se odnosi na nabavu 20 novih stolica u maloj gradskoj vijećnici.

**3.2. Program 1002 UPRAVLJANJE IMOVINOM**

**3.2.1. Aktivnost 1002 A100001 Režijski troškovi objekata**

Sredstva za financiranje ove aktivnosti povećavaju se za 250.000,00 kn, te sada iznose 921.678,00 kn. Povećanje se odnosi na poziciju *Režijski troškovi.* Povećanjem se plan usklađuje s realizacijom u proteklim godinama, jer nije bilo promjena koje bi značajnije utjecale na ove troškove.

**3.2.2. Kapitalni projekt 1002 K100001 Otkup zemljišta**

Sredstva za financiranje ovog projekta povećavaju se za 1.177.280,00 kn, te sada iznose 1.333.280,00 kn.

Povećanje nastaje uslijed otvaranja nove pozicije pod nazivom *Novokom-povrat zemljišta, zona jug*. Tvrtka Novokom d.o.o. vraća Gradu Novskoj bez naknade zemljište u vrijednosti 1.177.280,00 u Poduzetničkoj zoni Novska. Na ovom (i susjednim) zemljištima se planira izgradnja Centra gaming industrije. Sukladno odredbama Pravilnika o proračunskom računovodstvu propisano je da se za donacije nefinancijske imovine iskazuju istovremeno prihodi i rashodi u proračunu. Stoga je za prijenos prava vlasništva na nekretninama (zemljišta) bez naknade od trgovačkog društva Novokom d.o.o.u proračunu bilo potrebno iskazati i planirati primljenu donaciju nefinancijske imovine u visini knjigovodstvene vrijednosti zemljišta u iznosu od 1.177.280,00 kn (na rashodovnoj strani, u razredu 4), dok je istovremeno toliko i planirano na prihodovnoj strani, u razredu 6.

**3.2.3. Kapitalni projekt 1002 K100010 Kupnja poslovne zgrade u Novskoj**

Ovo je novi projekt za koji se u 2020. godini planiraju sredstva u iznosu od 8.291.400,00 kn. Radi se o otkupu zgrade INA-e u centru Novske, koju se namjerava preurediti u đački dom i dom za starije i nemoćne.

Kapitalni projekt kupnje poslovne zgrade u Novskoj planira se realizirati koristeći robni zajam. Sukladno proračunskim propisima, kod nabave nefinancijske imovine na robni zajam, istovremeno je potrebno iskazati rashode za nabavu nefinancijske imovine i primitke od zaduživanja u ukupnoj vrijednosti robnog zajma. Stoga je u okviru ovog kapitalnog projekta iskazan rashod (u razredu 4) u ukupnoj procijenjenoj vrijednosti poslovne zgrade od 7.791.400,00 kn, ali je i na prihodovnoj strani proračuna planiran primitak od zaduživanja na ime robnog zajma u istom iznosu. U ovoj proračunskoj godini planirana je otplata rate robnog zajma u iznosu od 500.000,00 kn.

**3.2.4. Tekući projekt 1002 T100005 Održavanje zgrade gradske vijećnice**

Sredstva za financiranje ovog projekta povećavaju se za 158.000,00 kn, te sada iznose 268.760,00 kn. Povećanje se odnosi na planiranu zamjenu stolarije na prostorijama koje koriste katastar, gruntovnica i Porezna uprava. Trošak ovih zamjena bit će refundiran Gradu od Državne geodetske uprave, Ministarstva pravosuđa i Ministarstva financija.

**3.2.5. Tekući projekt 1002 T100006 Održavanje stanova u vlasništvu grada**

Sredstva za financiranje ovog projekta smanjuju se za 10.000,00 kn, te sada iznose 40.000,00 kn. Prema dosadašnjoj realizaciji procjenjuje se da će ova sredstva biti dostatna do kraja godine.

**3.2.6. Tekući projekt 1002 T100007 Održavanje športskih objekata**

Sredstva za financiranje ovog projekta smanjuje se za 3.300,00 kn, te sada iznose 53.400,00 kn. Prema planu održavanja procjenjuje se da će ova sredstva biti dostatna do kraja godine.

**3.2.7. Tekući projekt 1002 T100008 Održavanje domova i ostalih objekata u vlasništvu grada**

Sredstva za financiranje ovog projekta povećavaju se za 112.500,00 kn, te sada iznose 456.000,00 kn. Ovo povećanje je proisteklo iz dosadašnje realizacije i plana radova koje je još potrebno izvesti. Veći dio troška na ovoj poziciji čini zamjena prozora na društvenom domu u Voćarici, završetak radova na uređenju sale i sanitarnog čvora u društvenom domu u Bročicama, premazivanje stolarije i drvenih dijelova na društvenom domu u Jazavici, te radovi na uređenju prostora u kojem djelatnost obavlja Turistička zajednica Grada Novske.

**3.3. Program 1003 PROJEKTIRANJE I GRAĐENJE OBJEKATA U VLASNIŠTVU GRADA**

**3.3.1. Kapitalni projekt 1003 K100005 Uređenje dječjih igrališta**

Sredstva za financiranje ovog projekta ukidaju se u potpunosti jer se u ovoj godini ne planiraju radovi na izgradnji i održavanju dječjih igrališta.

**3.3.2. Kapitalni projekt 1003 K100005 Izrada projektne dokumentacije**

Sredstva za financiranje ovog projekta povećavaju se za 162.750,00 kn, te sada iznose 192.750,00 kn. Ovim sredstvima plaćena je izrada Idejnog rješenja uređenja šetnice na relaciji PISMO1, zgrada pošte – gradska tržnica, PISMO2, zatim savjetodavne usluge vezano uz izgradnju stambenoposlovnih građevina u Ulici blaženog Alojzija Stepinca (kroz program POS), vodni doprinos kod izdavanja građevinske dozvole za izgradnju nogostupa u Bročicama i dio troška izrade projektne dokumentacije za obnovu 5 starih kuća u Staroj Subockoj.

**3.3.3. Kapitalni projekt 1003 K100007 Klaster kulture na temeljima kulturne baštine povijesne jezgre Novske**

Sredstva za financiranje ovog projekta smanjuju se za 650.000,00 kn, te sada iznose 12.600.000,00 kn.

Smanjuju se sredstva pomoći Ministarstva kulture planirana s 2.000.000,00 kn na ugovorenih 1.000.000,00 kn te se smanjuju sredstva planirana iz općih prihoda za trošak radova na objektu u iznosu od 340.000,00 kn, na 754.000,00 kn. Procjenjuje se da će ovaj iznos biti dostatan do kraja godine.

Istovremeno se iz općih prihoda planiraju nove pozicije za trošak stručnog i projektantskog nadzora, te koordinatora zaštite na radu u ukupnom iznosu od 90.000,00 kn. Otvara se i nova pozicija za trošak izvedenih radova u iznosu od 600.000,00 kn, koja će biti financirana sredstvima Ministarstva regionalnog razvoja (potpisan ugovor s MRRFEU).

**3.3.4. Kapitalni projekt 1003 K100016 Rekonstrukcija i opremanje društveno kulturnog centra i dječje igraonice u društvenom domu naselja Rajić**

Sredstva za financiranje ovog projekta povećavaju se za iznos 125,00 kn, te sada iznose 6.813.250,00 kn. Povećanje nastaje na poziciji koordinatora zaštite na radu, te se njime usklađuje plan s ugovorenim iznosom.

**3.3.5. Kapitalni projekt 1003 K100023 Dnevni centar za starije u Novskoj**

Ovo je novi projekt koji se planira u iznosu od 9.031.018,00 kn i u cijelosti će biti financiran iz sredstava pomoći Europskog fonda za regionalni razvoj. Kroz ovaj projekt će se poslovna zgrada u Ulici Adalberta Knoppa 1a (zgrada u kojoj je djelatnost obavljala tvrtka Vodovod Novska d.o.o.) prenamijeniti u centar za poludnevni i dnevni boravak starijih osoba.

**3.4. Program 1004 ODRŽAVANJE OBJEKATA I UREĐAJA KOMUNALNE INFRASTRUKTURE**

**3.4.1. Aktivnost 104 A100001 Održavanje javnih površina**

Sredstva za financiranje ove aktivnosti povećavaju se za 850.000,00 kn, te sada iznose 3.930.000,00 kn.

Kroz ovu aktivnost se održavaju javne površine koje nisu prometnice (travnjaci, parkovi, igrališta, okoliš novljanskog jezera, orezivanje ukrasnog drveća i živica itd.). Procjenjuje se da će ova sredstva biti dostatna do kraja godine.

**3.4.2. Aktivnost 1004 A100002 Održavanje nerazvrstanih cesta**

Sredstva za financiranje ove aktivnosti povećavaju se za 150.000,00 kn, te sada iznose 1.380.000,00 kn. Kroz ovu aktivnost se održavaju nerazvrstane ceste i poljski putovi. Procjenjuje se da će ova sredstva biti dostatna do kraja godine.

**3.4.3. Aktivnost 1004 A100003 Održavanje javne rasvjete**

Sredstva za financiranje ove aktivnosti povećavaju se za 50.000,00 kn, te sada iznose 250.000,00 kn. Procjenjuje se da će ova sredstva biti dostatna do kraja godine.

**3.4.4. Aktivnost 1004 A100005 Potrošnja električne energije za javnu rasvjetu**

Sredstva za financiranje ove aktivnosti povećavaju se za 150.000,00 kn, te sada iznose 750.000,00 kn. Ovaj iznos se planira temeljem realizacije u prethodnim godinama i procjenjuje se da će ova sredstva biti dostatna do kraja godine.

**3.5. Program 1005 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

**3.5.1. Kapitalni projekt 1005 K100006 Projektiranja komunalne infrastrukture**

Sredstva za financiranje ovog projekta smanjuju se za 120.250,00 kn, te sada iznose 36.630,00 kn. Sredstva su utrošena na trošak vodnog doprinosa kod izdavanja građevinske dozvole za izgradnju rasvjete na pomoćnom nogometnom igralištu u Novskoj i na trošak novelacije druge faze prometnice u Poduzetničkoj zoni Novska.Ovim smanjenjem vrši se poravnanje s realizacijom jer se u ovoj godini više ne planira trošak s ove pozicije.

**3.5.2. Kapitalni projekt 1005 K100008 Proširenje vodovodne mreže**

Ovo je novi projekt planiran u iznosu od 55.000,00 kn i kroz njega se planira proširiti vodovodnu mrežu i mrežu odvodnje otpadnih voda u slijepom odvojku Ulice blaženog A. Stepinca u Novskoj.

**3.5.3. Kapitalni projekt 1005 K100009 Uređenje autobusnih stajališta**

Sredstva za financiranje ovog projekta povećavaju se za 47.150,00 kn, te sada iznose 97.150,00 kn. Povećanje se odnosi na trošak nabave dvije nadstrešnice za autobusna stajališta koje su postavljene u Kozaricama i Novoj Subockoj.

**3.5.4. Kapitalni projekt 1005 K100012 Održavanje groblja**

Sredstva za financiranje ovog projekta smanjuju se za 50.450,00 kn, te sada iznose 84.550,00 kn.

U ovoj godini više ne planiraju radovi na uređenju groblja i pretpostavlja se da će preostala sredstva biti dostatna za troškove sufinanciranja grobnog mjesta hrvatskih branitelja i troškove prijevoza preminulih do centra za obdukciju.

**3.5.5. Kapitalni projekt 1005 K100021 Uređenje parkirališta na Trgu dr. Franje Tuđmana**

Sredstva za financiranje ovog projekta ukidaju se u cijelosti jer u ovoj godini neće biti aktivnosti na ovom projektu, pa tako ni troška.

**3.5.6. Kapitalni projekt 1005 K100026 Aglomeracija**

Sredstva za financiranje ovog projekta smanjuju se za 300.000,00 kn, te sada iznose 1.100.000,00 kn. Budući da je gradilište bilo privremeno zatvoreno uslijed pandemije koronavirusa, te se uslijed toga očekuje daljnji tijek radova u manjem opsegu od prvotno planiranog, procjena je da će do kraja godine ova sredstva biti dostatna.

**3.5.7. Kapitalni projekt 1005 K100034 Nogostup Brestača-N. Subocka**

Sredstva za financiranje ovog projekta smanjuju se u iznosu od 34.000,00 kn, te sada iznose 17.000,00 kn. Zbog sporog rješavanja imovinsko-pravnih odnosa na prijelazima nogostupa preko vodotoka (potrebni parcelacijski elaborati), projekt još nije završen, te se očekuje da će planirana sredstva biti dostatna za mogući trošak do kraja godine.

**3.5.8. Kapitalni projekt 1005 K100035 Kanalizacija Brestača-N. Subocka**

Sredstva za financiranje ovog projekta povećavaju se u iznosu od 25.000,00 kn, te sada iznose 125.000,00 kn.

Ovaj sustav je završen u ovoj godini i ovim povećanjem se vrši poravnanje sa stvarnim troškom nastalim u ovoj godini na ovom projektu.

**3.5.9. Kapitalni projekt 1005 K100036 Kružni tok D47-Obrtnička ulica u Novskoj**

Sredstva za financiranje ovog projekta smanjuju se u iznosu od 20.000,00 kn, te sada iznose 47.500,00 kn. Smanjenje se odnosi na prvotno planirani trošak geodetskih usluga koji neće biti realiziran u ovoj godini.

**3.5.10. Kapitalni projekt 1005 K100038 Kružni tok na križanju Osječke, Zagrebačke i Ulice kralja Tomislava u Novskoj**

Sredstva za financiranje ovog projekta ukidaju se u cijelosti jer u ovoj godini neće biti realizacije na tom projektu, budući da imovinsko-pravni odnosi još nisu riješeni (sporazum s Hrvatskim cestama i ŽUC-om).

**3.5.11. Kapitalni projekt 1005 K100047 Rasvjeta na pomoćnom igralištu u Novskoj**

Sredstva za financiranje ovog projekta smanjuju se u iznosu od 330.000,00 kn, te sada iznose 200.000,00 kn. Budući da se ovaj projekt planira financirati sredstvima pomoći kroz Program razvoja lokalne zajednice, a javni poziv za isti još nije objavljen, procjenjuje se da će ova sredstva biti dostatna do kraja godine, ukoliko dođe do sklapanja ugovora za financiranje predmetnih radova.

**3.6. Program 1006 ZAŠTITA OKOLIŠA**

**3.6.1. Tekući projekt 1006 T100002 Poticanje razvoja svijesti o zaštiti okoliša**

Sredstva za financiranje ovog projekta povećavaju se za iznos od 11.500,00 kn, te sada iznose 314.112,00 kn. Povećanje se odnosi na trošak čišćenja zapuštenih dvorišta (vlasnici nedostupni), te se povećanjem vrši usklađenje plana sa stvarnim troškom na ovoj poziciji.

**3.6.2. Tekući projekt 1006 T100003 #Bitno je (na)učiti gospodariti otpadom KK.06.3.1.07.0090**

Sredstva za financiranje ovog projekta povećavaju se za iznos od 222,00 kn, te sada iznose 60.570,00 kn. Povećanje se odnosi na trošak upravljanja projektom, te se povećanjem vrši usklađenje plana sa stvarnim troškom na ovoj poziciji.

**3.7. Program 1008 ORGANIZIRANJE I PROVOĐENJE ZAŠTITE I SPAŠAVANJA**

**3.7.1. Tekući projekt 1008 T100001 Civilna zaštita**

Sredstva za financiranje ovog projekta povećavaju se za iznos od 10.350,00 kn, te sada iznose 15.350,00 kn. Povećanje se odnosi na trošak izrade Plana djelovanja civilne zaštite koji prvotno nije bio planiran.

**Glava 00402 JAVNA VATROGASNA POSTROJBA GRADA NOVSKE**

|  |  |  |  |  |  |
| --- | --- | --- | --- | --- | --- |
| **Rb.** | **Brojčana oznaka programa u proračunu za 2020.** | **Naziv programa** | **Proračun za 2020.** | **III. Izmjene i dopune proračuna za 2020.** | **Promjene u kn** |
| 1. | 1008 | Organiziranje i provođenje zaštite i spašavanja | 3.029.200,00 | 3.168.200,00 | 139.000,00 |
|  |  | **Ukupno** | **3.029.200,00** | **3.168.200,00** | **139.000,00** |

**Aktivnost 1008 A100001 Redovna djelatnost JVP**

Sredstva za financiranje ove aktivnosti povećavaju se za 29.000,00 kn, te sada iznose 2.572.200 kn, a sastoji se od smanjenja i povećanja na pojedinim pozicijama.

Smanjenja nastaju na pozicijama *Energija, Komunalne usluge, Usluge telefona, pošte i prijevoza, Naknade za rad tijela, Reprezentacija* i *Službena putovanja* u ukupnom iznosu od 39.000,00 kn. Radi se o usklađenju sa stvarno realiziranim sredstvima i procijenjenim potrebama do kraja godine. Povećanja nastaju na pozicijama *Uredski i ostali potrošni materijal, Materijal i dijelovi za tekuće i investicijsko održavanje, Zaštitna odjeća i obuća te Usluge tekućeg i investicijskog održavanja* u ukupnom iznosu od 68.000,00 kn.

**Kapitalni projekt 1008 K100001 Nabava opreme za JVP**

Sredstva za financiranje ovog projekta povećavaju se za 110.000,00 kn, te sada iznose 596.000,00 kn. Povećanje se odnosi na pozicije *Oprema za održavanje i zaštitu* i *Prijevozna sredstva.*

**3.8. Program 1009 PROSTORNO UREĐENJE I UNAPREĐENJE STANOVANJA**

**3.8.1. Aktivnost 1009 A100001 Geodetsko katastarske usluge**

Sredstva za financiranje ovog projekta povećavaju se za iznos od 50.000,00 kn, te sada iznose 226.000,00 kn. Povećanje se odnosi na poziciju *Geodetsko-katastarske usluge*, te se ovim povećanjem vrši usklađenje dosadašnje realizacije i troška koji se planira do kraja godine.

**3.9. Program 1024 CAMPUS GAMING INDUSTRIJE**

**3.9.1. Kapitalni projekt 1024 K100001 Razvoj gaming industrije**

Sredstva za financiranje ovog projekta smanjuju se za iznos od 1.250,00 kn, te sada iznose 198.750,00 kn. Smanjenje se odnosi na trošak izrade Idejnog projekta kampusa gaming industrije, te se ovim smanjenjem vrši poravnanje sa stvarno realiziranim troškom.

**4. Razdjel 005 UPRAVNI ODJEL ZA GOSPODARSTVO I POLJOPRIVREDU**

**4.1. Program 1001 JAVNA UPRAVA I ADMINISTRACIJA**

Trećim Izmjenama i dopunama Proračuna Grada Novske za 2020. godinu, ukupna sredstva za ostvarenje programa JAVNA UPRAVA I ADMINISTRACIJA smanjuju se za 142.500,00 kn, odnosno za 16,29%. Unutar tog programa je došlo do smanjenja izdataka za plaće i doprinosa na plaće radi usklađivanja realno potrebnih sredstava na ovim stavkama te do povećanja stavke materijalnih prava za 2.500,00 kuna radi realno potrebnih sredstava.

**4.1.1. Aktivnost 1001 A100001 Rashodi za zaposlene**

Aktivnost rashoda za zaposlene upravnog odjela smanjena je za 122.000,00 kn radi usklađenja dosadašnjeg ostvarenja rashoda s potrebnim sredstvima do kraja proračunske godine.

**4.1.2. Aktivnost 1001 A100002 Materijalno-financijski rashodi**

Kod materijalno-financijskih rashoda je došlo do smanjenja na stavci za stručni ispit za vježbenike za 6.000,00 kn zbog realne potrebe (jedan djelatnik upravnog odjela treba položiti stručni ispit), na stavci za službena putovanja za 1.000,00 kn, na stavci rashoda za usluge za 10.000,00 kn (50%) jer se ova stavka dosad nije realizirala, na stavci ostalih nespomenutih rashoda za 5.000,00 kn zbog slabe realizacije, ali je došlo do povećanja stavke za rad Povjerenstva za 1.000,00 kn zbog intenzivnijeg rada na raspisanim natječajima za raspolaganje državnim poljoprivrednim zemljištem (naknada po održanoj sjednici). Također je otvorena stavka za službena putovanja osobama izvan radnog odnosa s iznosom od 1.000,00 kn, a odnosi se na službena putovanja članova Povjerenstva (koja nisu u radnom odnosu u Gradu Novska) vezana uz raspolaganje poljoprivrednim zemljištem.

**4.2. Program 1010 GOSPODARSTVO**

Rashodi programa GOSPODARSTVO se povećavaju za 689.647,00 kn, odnosno za 21,40 %.

**4.2.1. Tekući projekt 1010 T100002 Razvoj malog gospodarstva**

Sredstva za financiranje ovog projekta povećavaju se za 789.647,00 kn te sada iznose 3.119.147,00 kn. Do povećanja je došlo zbog potrebe poticanja poduzetnika početnika kroz Program poticanja razvoja MSP-a, a koji su ostvarili potporu HZZ-a za samozapošljavanje, za potrebe sufinanciranja nabave radnog stroja (traktor s traktorskim utovarivačem i malčerom) od strane PP Lonjsko polje u iznosu 60.000,00 kn, a radni stroj se nabavlja za održavanje zajedničkih pašnjaka kojima raspolaže Grad Novska. Stavka sufinanciranja energetske obnove zgrada na području Grada se smanjuje za 100.000,00 kn jer se ista do kraja godine ne planira realizirati, a smanjuje se i stavka subvencija kamatne stope za 50.000,00 kn. Stavka Poticaj razvoja malog i srednjeg poduzetništva se povećava za 60.000,00 kn i ona se odnosi na djelomično oslobođenje plaćanja zakupnine prema poduzetnicima koji koriste prostore u vlasništvu Grada.

Stavke koje se odnose na poduzetnike u Zoni Novska (Venka gradnja iz Novske i Horog export – import d.o.o. iz Zagreba) se otvaraju za iznos potpore male vrijednosti na kupoprodajnu cijenu zemljišta koju su ostvarili na temelju broja novih radnih mjesta nakon izgradnje pogona.

**4.2.2. Tekući projekt 1010 T100003 Razvojna agencija Grada Novske-NORA**

Sredstva za financiranje ovog projekta smanjuju se za 100.000,00 kn te sada iznose 793.429,00 kn.

**4.3. Program 1019 POTICANJE RAZVOJA TURIZMA**

**4.3.1. Tekući projekt 1019 100002 Manifestacije**

Ovaj tekući projekt se smanjuje za 100.000,00 kn te sada iznosi 349.000,00, a sve zbog manjeg obima navedenih manifestacija uslijed pandemije Covid-19. Stavka *Ljeto u Novskoj* se smanjuje za 20.000,00 kn, a obilježavanje Dana grada za 30.000,00 kn. U potpunosti se smanjuje stavka sufinanciranja projekata na prijavljene javne pozive jer su svi javni pozivi obustavljeni.